131. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 6 της 10/28 Ιαν. 1997 (ΦΕΚ Α΄ 5) (Διόρθ. σφαλμ. στο ΦΕΚ Α΄ 14/11-21997) Σύσταση Γραφείου Ολυμπιάδας και Διεθνών Αθλητικών Σχέσεων. Έχοντας υπόψη: 1.Τις διατάξεις του άρθρ. 4 παρ. 2 του Νόμ. 419/1976 «Περί Οργανισμού του Υπουργείου Εξωτερικών» (Α΄ 221). 2.Τις διατάξεις του Π.Δ. 11/1992 «Αρμοδιότητες και διάρθρωση της Κεντρικής Υπηρεσίας του Υπουργείου Εξωτερικών» (Α΄ 3). 3.Την υπ’ αριθ. ΔΙΔΚ/Φ 44.1/21566/10.10.96 κοινή απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης περί ανάθεσης αρμοδιοτήτων στους Υφυπουργούς Εσωτερικών, Δημόσιας Διοίκησης και Αποκέντρωσης» (Β΄ 932). 4.Το άρθρ. 27 του Νόμ. 2081/1992, με το οποίο προστέθηκε άρθρ. 29Α στον Νόμ. 1558/85 «Κυβέρνηση και Κυβερνητικά Όργανα» (Α΄ 137) και το γεγονός ότι από τις διατάξεις του παρόντος δεν προκαλείται δαπάνη σε βάρος του κρατικού προϋπολογισμού 5.Την υπ’ αριθ. 599/1996 γνωμοδότηση του Συμβουλίου της Επικρατείας. Μετά από πρόταση του Υπουργού Εξωτερικών και του Υφυπουργού Εσωτερικών, Δημόσιας Διοίκησης και Αποκέντρωσης, αποφασίζουμε: Άρθρο μόνο.-1.Συνιστάται στο Υπουργείο Εξωτερικών Γραφείο Ολυμπιάδας και Διεθνών Αθλητικών Σχέσεων με αρμοδιότητα τη διπλωματική υποβοήθηση του έργου της Επιτροπής Διεκδίκησης των Ολυμπιακών Αγώνων του 2004 για την Ελλάδα καθώς και την ενασχόληση με θέματα διεθνών αθλητικών σχέσεων της χώρας. 2.Το Γραφείο Ολυμπιάδας και Διεθνών Αθλητικών Σχέσεων θα στελεχωθεί από υπαλλήλους του Υπουργείου Εξωτερικών ως εξής: 1 Πληρεξούσιος Υπουργός Α΄ ή Β΄ τάξεως. 1 Σύμβουλος Πρεσβείας Α΄ ή Β΄ τάξεως. 1 Διοικητικός Γραμματέας. 